اندریاس
اندریاس انگریزی Andrew یونانی Ἀνδρέας Andreas مطلب جوان مرد اور بہادر یسوع مسیح کا ایک رسول جو گلیل کی جھیل کے ساحلی شہر بیت صیدا کے یوحنا کا بیٹا اور پطرس کا بھائی تھا وہ اپنے بھائی کی طرح ماہی گیر تھا اور کفر نحوم میں رہتا تھا  وہ پہلے یوحنا بپتسمہ دینے والے کا شاگرد تھا ایک مرتبہ یسوع مسیح کو آتے دیکھ کر یوحنا نے گواہی دی کہ یسوع خدا کا برہ ہے جو دنیا کا گناہ اٹھا لے جاتا ہے دوسرے دن یوحنا بپستمہ دینے والے نے اندریاس کو یسوع کی طرف بھیجا جب اندریاس قائل ہو گیا کہ یسوع واقعی المسیح ہیں تو وہ اپنے سگے بھائی کو ان کے پاس لایا یسوع مسیح نے دونوں کو بھائیوں کو ماہی گیری چھوڑنے اور آدم گیری یعنی شاگرد بنانے کے کام کے لیے مستقل طور پر بلایا بعد ازاں انھوں نے انھیں رسول مقرر کیا رسولوں کی فہرست میں اکثر فلپس اور اندریاس کا نام ساتھ آتا ہے فلپس اس کا ہم وطن تھا اور کئی کاموں میں وہ ایک دوسرے کے ساتھی تھے مثلا پانچ ہزار افراد کو کھانا کھلانے کے معجزے میں یونانی لوگوں کا مسیح سے تعارف کرانے میں وغیرہ کلیسیا میں اندریاس کو اولین مشنری مبلغ کا خطاب دیتی ہے کیونکہ وہ لوگوں کو مسیح کے پاس لانے میں بہت کامیاب تھا مثلا وہ اپنے سگے بھائی کو مچھلی والے لڑکے کو اور یونانیوں کو مسیح کے پاس لایا ایک روایت کے مطابق اسے اخیہ میں منادی کرنے کے جرم میں X قسم کی صلیب پر مصلوب کیا گیا اسی وجہ سے ایسی صلیب کو سینٹ انڈریوز کراس کہتے ہیں